कबिनी नदी

कबिनी नदी (Kabini River), जिसे कपिला नदी (Kapila River) भी कहा जाता है, भारत के केरल और कर्नाटक राज्यों में बहने वाली एक नदी है। यह कावेरी नदी की एक मुख्य उपनदी है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

 नदीमार्ग 
कबिनी नदी केरल के वायनाड ज़िले में पश्चिमी घाट की पहाड़ियों में उत्पन्न होती है। यहाँ पनमरम नदी और मानंतवाड़ी नदी के संगम से कबिनी नदी बनती है। मैसूर ज़िले के दक्षिणपश्चिम कोने में यह कर्नाटक में प्रवेश करती है, और हेग्गदादेवनकोट तालुका से निकलकर पूर्वोत्तर दिशा में टेढ़ी-मेढ़ी चाल से बहती हुई यह पूर्व दिशा में चलती है। नुगु तथा गुँदल नामक इसकी दो सहायक नदियाँ दक्षिण से आकर मिलती हैं। तिरुमकूडल नरसीपुर में यह कावेरी नदी में विलय हो जाती है। यह संगम स्थान बड़ा ही पवित्र माना जाता है।

 इन्हें भी देखें 
 कावेरी नदी

 सन्दर्भ 

श्रेणी:केरल की नदियाँ
श्रेणी:कर्नाटक की नदियाँ
श्रेणी:कावेरी नदी की उपनदियाँ